CELEX: 32015R0866
Language: fi
Date: 2015-06-04 00:00:00
Title: Komission täytäntöönpanoasetus (EU) 2015/866, annettu 4 päivänä kesäkuuta 2015, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta kolmen vientiä harjoittavan tuottajan osalta

5.6.2015   
            
            
               FI
            
            
               Euroopan unionin virallinen lehti
            
            
               L 139/30
            
         KOMISSION TÄYTÄNTÖÖNPANOASETUS (EU) 2015/866,
   annettu 4 päivänä kesäkuuta 2015,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta kolmen vientiä harjoittavan tuottajan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyynnin vastainen perusasetus’, ja erityisesti sen 8 artiklan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2), jäljempänä ’tukien vastainen perusasetus’, ja erityisesti sen 13 artiklan,
   on ilmoittanut asiasta jäsenvaltioille,
   sekä katsoo seuraavaa:
   A.   SITOUMUS JA MUUT VOIMASSA OLEVAT TOIMENPITEET
   
   
               (1)
            
            
               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.
            
         
               (2)
            
            
               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Kyseisen hintasitoumuksen ehtojen pohjalta on selvää, että kyse on joukosta yksittäisiä kutakin vientiä harjoittavaa tuottajaa koskevia hintasitoumuksia, joita CCCME käytännön syistä koordinoi.
            
         
               (3)
            
            
               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen käyttöön sitoumuksen hyväksymisestä johtuvat tekniset muutokset väliaikaisen polkumyyntitullin osalta.
            
         
               (4)
            
            
               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana oleva tuote’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevan tuotteen tuonnissa unioniin.
            
         
               (5)
            
            
               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että sitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi. Tämän päätöksen liitteessä luetellaan ne vientiä harjoittavat tuottajat, joiden sitoumukset on hyväksytty, mukaan luettuina seuraavat:
               
                           a)
                        
                        
                           CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. ja CSI Cells Co. Ltd ja niihin etuyhteydessä oleva yritys Euroopan unionissa; ne kuuluvat yhdessä Taric-lisäkoodin B805 piiriin, jäljempänä ’Canadian Solar’;
                        
                     
                           b)
                        
                        
                           ET Solar Industry Limited ja ET Energy Co. Ltd ja niihin etuyhteydessä olevat yritykset Euroopan unionissa; ne kuuluvat yhdessä Taric-lisäkoodin B819 piiriin, jäljempänä ’ET Solar’; sekä
                        
                     
                           c)
                        
                        
                           Renesola Zhejiang Ltd ja Renesola Jiangsu Ltd ja niihin etuyhteydessä olevat yritykset Euroopan unionissa; ne kuuluvat yhdessä Taric-lisäkoodin B921 piiriin, jäljempänä ’ReneSola’.
                        
                     
         
               (6)
            
            
               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien ryhmän yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvaa, tarkasteltavana olevaa tuotetta koskevan sitoumuksen täytäntöönpanoa; kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodeihin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluva tuote’. Edellä johdanto-osan 4 kappaleessa tarkoitetuista polkumyynti- ja tasoitustulleista sekä sitoumuksesta käytetään yhteisnimitystä ’toimenpiteet’.
            
         B.   SITOUMUKSEN EHDOT, JOITA ON RIKOTTU
   
   
               (7)
            
            
               Vientiä harjoittavat tuottajat suostuivat muun muassa siihen, että ne eivät myy sitoumuksen piiriin kuuluvaa tuotetta ensimmäiselle riippumattomalle asiakkaalle unionissa alle tietyn vähimmäistuontihinnan sen vuositason rajoissa, joka on sitoumuksessa vahvistettu unioniin suuntautuvalle tuonnille.
            
         
               (8)
            
            
               Sitoumukseen sisältyy myös ei-tyhjentävä luettelo siitä, mitä pidetään sitoumuksen rikkomisena. Tämä luettelo sisältää muun muassa hyvitysjärjestelyjen tekemisen asiakkaiden kanssa ja harhaanjohtavien ilmoitusten antamisen tarkasteltavana olevan tuotteen alkuperästä tai viejää koskevista tiedoista.
            
         
               (9)
            
            
               Vientiä harjoittavat tuottajat sitoutuivat myös olemaan myymättä tuottamiaan tai kaupan pitämiään muita kuin sitoumuksen piiriin kuuluvia tuotteita sellaisia määriä, jotka ylittävät tietyn pienen prosenttiosuuden sitoumuksen piiriin kuuluvan tuotteen kokonaismyynnin arvosta, samoille asiakkaille, joille ne myyvät sitoumuksen piiriin kuuluvaa tuotetta, jäljempänä ’rinnakkaismyynnin raja’.
            
         
               (10)
            
            
               Sitoumuksen mukaisesti vientiä harjoittavien tuottajien on myös toimitettava komissiolle neljännesvuosittain yksityiskohtaisia tietoja kaikesta vientimyynnistään unioniin ja jälleenmyynnistään unionissa, jäljempänä ’neljännesvuosiraportit’. Tämä tarkoittaa sitä, että kyseisissä neljännesvuosiraporteissa annettujen tietojen on oltava kattavia ja paikkansapitäviä ja että ilmoitetuissa liiketoimissa noudatetaan täysin sitoumuksen ehtoja.
            
         
               (11)
            
            
               Sitoumuksen noudattamisen varmistamiseksi vientiä harjoittavat tuottajat ovat myös sitoutuneet sallimaan tarkastuskäynnit toimitiloihinsa neljännesvuosiraporteissa komissiolle ilmoitettujen tietojen täsmällisyyden ja kattavuuden tarkistamiseksi ja toimittamaan komissiolle kaikki tämän tarvitsemat tiedot.
            
         C.   SITOUMUKSEN EHDOT, JOIDEN MUKAISESTI KOMISSIO VOI PERUUTTAA SITOUMUKSEN SILLOIN, KUN SITOUMUSTA EI OLE RIKOTTU
   
   
               (12)
            
            
               Sitoumuksessa määrätään myös, että komissio voi peruuttaa sitoumuksen hyväksynnän milloin tahansa sen soveltamiskautena, jos valvonta ja täytäntöönpano osoittautuu mahdottomaksi.
            
         
               (13)
            
            
               Sitoumuksen mukaisesti komission hyväksyntä sitoumukselle perustuu luottamukseen, ja mikä tahansa toimi, joka vahingoittaa komission kanssa syntynyttä luottamussuhdetta, oikeuttaa sitoumuksen peruuttamisen.
            
         D.   VIENTIÄ HARJOITTAVIEN TUOTTAJIEN VALVONTA
   
   
               (14)
            
            
               Komissio tarkasti sitoumuksen noudattamista valvoessaan ne vientiä harjoittavien tuottajien toimittamat tiedot, joilla oli merkitystä sitoumuksen kannalta. Jäljempänä johdanto-osan 15–32 kappaleessa käsitellään Canadian Solarin, ET Solarin ja ReneSolan osalta havaittuja ongelmia, joiden pohjalta komissio joutuu peruuttamaan sitoumuksen hyväksynnän kyseisten kolmen vientiä harjoittavan tuottajan osalta.
            
         E.   PERUSTELUT SITOUMUSTEN HYVÄKSYNNÄN PERUUTTAMISELLE
   
   i)   Canadian Solar
   
   
               (15)
            
            
               Canadian Solar tarjosi useille asiakkaille tiettyjä etuuksia, joita ei mainittu sen neljännesvuosiraporteissa. Komissio analysoi nämä ilmoittamattomat etuudet ja totesi, että Canadian Solar on rikkonut sitoumuksen mukaista raportointivelvollisuuttaan.
            
         
               (16)
            
            
               Ilmoittamattomia etuuksia koskevan tarkemman analyysin perusteella voitiin päätellä, että Canadian Solar rikkoi myös velvollisuuttaan noudattaa vähimmäistuontihintaa, sillä kun nämä etuudet vähennetään kyseisten asiakkaiden kanssa toteutettavien liiketoimien myyntihinnoista, kyseiset hinnat alittivat vähimmäistuontihinnan.
            
         
               (17)
            
            
               Canadian Solar harjoitti myös sitoumuksen piiriin kuuluvien ja sen piiriin kuulumattomien moduulien rinnakkaismyyntiä samoille asiakkaille saman kalenterivuoden aikana. Tämä toteutettiin yhtäältä unioniin tuotujen moduulien, joihin ei kohdistettu toimenpiteitä ja jotka sitten varastoitiin (monien kanavien kautta), ja toisaalta sitoumuksen piiriin kuuluvan tuotteen laajamittaisena rinnakkaismyyntinä samalle asiakkaalle. Kyseinen myynti ylitti merkittävästi sitoumuksessa sallitun rinnakkaismyynnin rajan. Näin ollen Canadian Solar ei ole noudattanut tätä rajoitusta.
            
         
               (18)
            
            
               Lisäksi komissio analysoi kyseisen kaupankäynnin vaikutuksia ja totesi, että ristiinkompensoinnin vaara on suuri silloin, kun sitoumuksen piiriin kuuluvia ja sen piiriin kuulumattomia tuotteita myydään samoille asiakkaille varsinkin näin merkittäviä määriä.
            
         
               (19)
            
            
               Canadian Solar myös käytti liiketoimintamallissaan yhtä etuyhteydetöntä alkuperäistä laitevalmistajaa. Kyseinen alkuperäinen laitevalmistaja kokosi Canadian Solarille moduuleita kolmannessa maassa ja käytti väitetysti toisesta kolmannesta maasta peräisin olevia kennoja. Canadian Solarin kyseiseltä alkuperäiseltä laitevalmistajalta hankkimien moduulien tuonti unioniin ei kuulu sitoumuksen piiriin, sillä sitoumus kattaa vain suoran myynnin Kiinasta unioniin. Kyseinen tuonti ja myynti samaten kuin alkuperäinen laitevalmistaja eivät näin ollen kuulu komission valvonnan piiriin.
            
         
               (20)
            
            
               Komissio analysoi kyseisen kaupankäynnin vaikutuksia sitoumuksen toteutettavuuden kannalta. Komissio päätteli, että kyseisen alkuperäisen laitevalmistajan vuoksi – vaikka sen tuotanto onkin vähäistä – Canadian Solarin sitoumuksen valvonta on mahdotonta.
            
         ii)   ET Solar
   
   
               (21)
            
            
               ET Solar myi sitoumuksen piiriin kuuluvaa tuotetta osana täydellisten aurinkofarmien myyntiä. Sitoumuksen piiriin kuuluvan tuotteen tuonti unioniin mainittiin ET Solarin neljännesvuosiraporteissa, mutta yhtäkään moduulien myyntiä aurinkofarmeille tai osana aurinkofarmeja ei mainittu. ET Solarin velvollisuutena oli kuitenkin sitoumuksen mukaisesti ilmoittaa tällaisesta myynnistä. Aurinkofarmia myydessään ET Solar myi useita tavaroita ja palveluja: farmille asennetut moduulit, muut farmilla tarvittavat laitteet ja farmin rakentamista ja liittämistä verkkoon koskevat palvelut.
            
         
               (22)
            
            
               Täydellisten aurinkofarmien myynnissä on lisäksi kyse sitoumuksen piiriin kuuluvan tuotteen ja sitoumuksen piiriin kuulumattomien tuotteiden ja palvelujen rinnakkaismyynnistä samoille asiakkaille. Kyseinen myynti ylitti merkittävästi sitoumuksessa sallitun rinnakkaismyynnin rajan. Näin ollen ET Solar ei ole noudattanut tätä rajoitusta.
            
         
               (23)
            
            
               Lisäksi komissio analysoi kyseisen kaupankäynnin vaikutuksia ja totesi, että ristiinkompensoinnin vaara on suuri silloin, kun sitoumuksen piiriin kuuluvaa tuotetta ja sen piiriin kuulumattomia tuotteita ja palveluja myydään samoille asiakkaille varsinkin näin merkittäviä määriä.
            
         
               (24)
            
            
               ET Solar ei myöskään pysty osoittamaan, että vähimmäistuontihintaa noudatetaan täydellisten aurinkofarmien myynnissä, sillä moduuleille sinällään ei ole myyntihintaa, koska asiakas maksaa ainoastaan kokonaishinnan asennuksesta, eikä moduulien, muiden laitteiden ja palvelujen hinnoista anneta tarkempaa luotettavaa erittelyä.
            
         
               (25)
            
            
               Komissio analysoi lopuksi kyseisen kaupankäynnin vaikutuksia ja totesi, että ET Solarin sitoumusta on sen takia mahdotonta valvoa.
            
         iii)   ReneSola
   
   
               (26)
            
            
               ReneSolan liiketoimintamalliin kuuluu Kiinassa olevan oman tuotantokapasiteetin käyttö, minkä lisäksi yrityksellä on käytössään sille moduuleja kokoavien etuyhteydettömien alkuperäisten laitevalmistajien laaja verkosto kolmansissa maissa ja unionissa. Kyseiset alkuperäiset laitevalmistajat käyttävät useaa eri alkuperää olevia kennoja, mukaan lukien Kiinasta peräisin olevat tai sieltä lähetetyt kennot. Kyseiset kennot tuodaan kolmansiin maihin ja unioniin – joissakin tapauksissa eri kolmansissa maissa sijaitsevien etuyhteydessä olevien yritysten kautta.
            
         
               (27)
            
            
               Kolmansissa maissa toimivilta alkuperäisiltä laitevalmistajilta hankittujen moduulien tuonti ja unionissa toimivan alkuperäisen laitevalmistajan kokoamien moduulien myynti eivät kuulu sitoumuksen piiriin, koska sitoumuksessa sallitaan ainoastaan suora myynti Kiinasta unioniin. Kyseinen tuonti ja myynti samaten kuin alkuperäiset laitevalmistajat eivät näin ollen kuulu komission valvonnan piiriin.
            
         
               (28)
            
            
               Komissio analysoi tämän kaupankäynnin vaikutuksia ja totesi, että ReneSolan sitoumusta on sen takia mahdotonta valvoa.
            
         
               (29)
            
            
               Lisäksi ReneSola antoi neljännesvuosiraporteissaan harhaanjohtavia tietoja unionissa sijaitsevan etuyhteydessä olevan tuojan kanssa toteutetuista liiketoimista. Paikan päällä tarkastettu etuyhteydessä olevan tuojan liiketoimien kirjanpito ei vastaa ReneSolan komissiolle sitoumuksen puitteissa ilmoittamaa vientimyyntiä. Tarkemmissa tarkastuksissa vahvistettiin, että ReneSola ei ole ilmoittanut lukuisten kyseiselle etuyhteydessä olevalle tuojalle suunnattujen lähetysten peruutuksista tai muutoksista.
            
         
               (30)
            
            
               Komissio analysoi nämä ReneSolan antaman sitoumuksen mukaisesti toimitettujen raporttien ja todellisten myyntitapahtumien väliset epäjohdonmukaisuudet ja totesi, että ReneSola on rikkonut sitoumuksen mukaista raportointivelvollisuuttaan.
            
         iv)   Päätelmät
   
   
               (31)
            
            
               Canadian Solarin, ET Solarin ja ReneSolan osalta vahvistettujen sitoumuksen rikkomista ja sen valvonnan mahdottomuutta koskevien päätelmien vuoksi sitoumuksen hyväksyntä kyseisten kolmen vientiä harjoittavan tuottajan osalta on peruutettava polkumyynnin vastaisen perusasetuksen 8 artiklan 7 kohdan ja 8 artiklan 9 kohdan, tukien vastaisen perusasetuksen 13 artiklan 7 kohdan ja 13 artiklan 9 kohdan sekä sitoumuksen ehtojen nojalla.
            
         
               (32)
            
            
               Lisäksi komissio analysoi edellä johdanto-osan 15–30 kappaleessa lueteltujen Canadian Solarin, ET Solarin ja ReneSolan toimien vaikutuksia komission kanssa sitoumuksen hyväksymisen yhteydessä syntyneeseen luottamussuhteeseen. Komissio totesi, että yhdessä nämä toimet vahingoittavat luottamussuhdetta näihin kolmeen vientiä harjoittavaan tuottajaan. Näin ollen näiden eri rikkomusten vuoksi on perusteltua peruuttaa sitoumuksen hyväksyntä kyseisten kolmen vientiä harjoittavan tuottajan osalta sitoumuksen ehtojen mukaisesti.
            
         F.   KOKO SITOUMUKSEN TOTEUTETTAVUUTTA KOSKEVA ARVIOINTI
   
   
               (33)
            
            
               Sitoumuksessa todetaan, että jos yksi vientiä harjoittava tuottaja rikkoo sitoumusta, tämä ei automaattisesti johda siihen, että sitoumuksen hyväksyntä peruutetaan kaikkien vientiä harjoittavien tuottajien osalta. Tällaisessa tapauksessa komissio arvioi kyseisen rikkomisen vaikutuksia sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.
            
         
               (34)
            
            
               Komissio on näin ollen arvioinut Canadian Solarin, ET Solarin ja ReneSolan rikkomusten vaikutusta sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.
            
         
               (35)
            
            
               Vastuu rikkomuksista on yksin kyseisillä kolmella vientiä harjoittavalla tuottajalla; valvonnassa ja tarkastuksissa ei ole havaittu, että suuri määrä vientiä harjoittavia tuottajia tai CCCME olisi rikkonut sitoumusta järjestelmällisesti.
            
         
               (36)
            
            
               Komissio katsoo tämän vuoksi, että rikkomukset eivät vaikuta sitoumuksen yleiseen toimivuuteen, eikä sitoumuksen hyväksyntää ole syytä peruuttaa kaikkien vientiä harjoittavien tuottajien ja CCCME:n osalta.
            
         G.   KIRJALLISET HUOMAUTUKSET JA KUULEMISET
   
   
               (37)
            
            
               Asianomaisille osapuolille annettiin mahdollisuus tulla kuulluiksi ja esittää huomautuksia polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti. Canadian Solar, ET Solar ja ReneSola toimittivat huomautuksia, ja niitä on kuultu. Myös CCCME osallistui kuulemisiin. Huomautuksia saatiin sitoumuksen piiriin kuuluvan tuotteen maahantuojia ja käyttäjiä edustavalta järjestöltä sekä aurinkosähkömoduulien ja -kennojen unionin tuottajia edustavalta järjestöltä.
            
         i)   Canadian Solar
   
   
               (38)
            
            
               Canadian Solar kiisti jättäneensä ilmoittamatta tiettyjä etuuksia, joita se tarjosi useille asiakkaille, samoin kuin sen, että tarjoamalla näitä etuuksia se rikkoi vähimmäistuontihintaa. Se väitti, ettei se ollut kolmesta syystä velvoitettu ilmoittamaan näitä etuuksia:
            
         
               (39)
            
            
               Ensinnäkin, kyseiset etuudet ovat osa yrityksen Kiinassa toimivan oikeussubjektin myynti-, yleis- ja hallintokustannuksia, eivätkä mitkään myynti-, yleis- ja hallintokustannukset voi samalla muodostaa etuutta sitoumuksen piiriin kuuluvan tuotteen ostajille. Nämä luokat kumoaisivat toisensa.
            
         
               (40)
            
            
               Toiseksi, komission yksikköjen julkaisemien ohjeiden mukaan ainoastaan unionissa sijaitsevien etuyhteydessä olevien yritysten maksamat etuudet olisi ilmoitettava ja vähennettävä myyntihinnasta etuuksina.
            
         
               (41)
            
            
               Kolmanneksi, nämä kustannukset eivät missään tapauksessa muodosta etuutta sitoumuksen piiriin kuuluvan tuotteen ostajille, koska maksut vastaavat suoritettujen palvelujen markkina-arvoa.
            
         
               (42)
            
            
               Komissio hylkää kyseiset väitteet, koska Canadian Solarin velvollisuutena oli raportoida kaikki asiakkaille antamansa etuudet, eikä se tehnyt tätä. Tämä tapahtuu seuraavista syistä:
            
         
               (43)
            
            
               Sitoumuksessa ei ensinnäkään mainita myynti-, yleis- ja hallintokustannuksiksi luokiteltuja etuuksia koskevasta poikkeuksesta. Myynti-, yleis- ja hallintokustannukset voivat itse asiassa samalla olla etuus ostajalle, kun ostaja saa maksun myynti-, yleis- ja hallintokustannukseksi luokitellusta kustannuksesta.
            
         
               (44)
            
            
               Toiseksi, Canadian Solarin väitteessä oletetaan, että maksut todella vastaavat suoritettujen palvelujen markkina-arvoa. Canadian Solar ei ole toimittanut riittävää näyttöä tältä osin. Vaikka ne vastaisivatkin markkina-arvoa (mitä ne eivät tee), tämä ei tarkoita sitä, etteikö näin luokitellusta maksusta koituisi etuutta vastaanottajalle eli tässä tapauksessa Canadian Solarin asiakkaalle silloin, kun on olemassa selvä yhteys palvelun ostamisen ja sitoumuksen piiriin kuuluvan tuotteen myymisen välillä.
            
         
               (45)
            
            
               Kolmanneksi, Canadian Solar lainaa komission yksikköjen antamia ohjeita asiayhteydestä irrallaan. Toisin kuin Canadian Solar katsoo, nämä kustannukset muodostavat etuuden ostajille. Sen seikan, että ne mainitaan etuuksina ainoastaan vastauksessa unionissa sijaitsevia etuyhteydessä olevia yrityksiä koskevaan kysymykseen, ei voida katsoa sulkevan pois sitä, että tällaiset kiinalaisen oikeussubjektin maksamat kustannukset ovat etuuksia. Ei ole olemassa mitään taloudellista tai oikeudellista perustetta, jonka nojalla tällaisia kiinalaisen oikeussubjektin kustannuksia olisi käsiteltävä eri tavalla kuin etuyhteydessä olevien unionissa sijaitsevien yritysten samantyyppisiä kustannuksia.
            
         
               (46)
            
            
               Neljänneksi, komission yksikköjen julkaisemiin ohjeisiin sisältyy vastuuvapauslauseke, jonka mukaan ohjeet eivät voi sitoa komissiota, eivätkä komission yksikköjen julkaisemissa ohjeissa annetut vastaukset ole yksilöllisiä vaan perustuvat rajallisiin tietoihin. Näistä syistä ohjeet eivät sido komissiota.
            
         
               (47)
            
            
               Komissio pitää näin ollen kiinni päätelmästään, että Canadian Solar rikkoi sitoumuksen mukaista raportointivelvollisuuttaan ja että se rikkoi myös velvollisuuttaan noudattaa vähimmäistuontihintaa, sillä kun kyseiset etuudet vähennetään kyseisten asiakkaiden kanssa toteutettavien liiketoimien myyntihinnoista, kyseiset hinnat alittivat vähimmäistuontihinnan.
            
         
               (48)
            
            
               Canadian Solar puolusti myös sitoumuksen piiriin kuuluvien ja sen piiriin kuulumattomien tuotteiden sellaista rinnakkaismyyntiä samoille asiakkaille, joka ylitti sitoumuksessa sallitun rinnakkaismyynnin rajan.
            
         
               (49)
            
            
               Canadian Solar huomautti, että heti sitoumuksen voimaantulon jälkeen se myi ensin silloista tuotteiden varastoaan, joka oli pääasiassa peräisin Kiinasta ja joka oli tuotu maahan ja tullattu ilman toimenpiteiden soveltamista ja sitten varastoitu. Canadian Solar myi sitoumuksen piiriin kuuluvia tuotteita samoille asiakkaille vasta kun nämä varastot oli käytetty loppuun.
            
         
               (50)
            
            
               Canadian Solar huomautti lisäksi, että asiakkaille, jotka ostivat alkuperäisen laitevalmistajan moduuleita, jotka oli tuotettu kolmansissa maissa ja lähetetty niistä, ei koskaan myyty sitoumuksen piiriin kuuluvia tuotteita.
            
         
               (51)
            
            
               Canadian Solar viittaa lisäksi CCCME:n antamaan ohjeasiakirjaan, jonka mukaan niitä kennoja ja moduuleita, jotka eivät ole sitoumuksen piiriin kuuluvia, ei voida pitää minään muina yrityksen tuottamina tai kaupan pitäminä tuotteina. Sen mukaan asian selvennettiin olevan päinvastoin vasta komission yksikköjen 12 päivänä joulukuuta 2013 lähettämässä sähköpostissa.
            
         
               (52)
            
            
               Canadian Solar väittää vielä lopuksi, että sen niiden tuotteiden myynti, jotka on tuotu maahan ja tullattu ilman toimenpiteiden soveltamista ja sitten varastoitu, ei kuulu sitoumuksen velvoitteiden piiriin, että se myi sitoumuksen piiriin kuulumattomia moduuleita vähimmäistuontihinnan kaltaisin hinnoin ja että se myi ensin loppuun varastonsa ja alkoi vasta tämän jälkeen myydä sitoumuksen piiriin kuuluvaa tuotetta. Näistä syistä yritys ei katso, että olisi olemassa ristiinkompensoinnin vaara.
            
         
               (53)
            
            
               Komissio ei voi hyväksyä kyseisiä väitteitä. Edellä johdanto-osan 46 kappaleessa esitetyistä syistä Canadian Solarin mainitsemat ohjeet eivät voi sitoa komissiota. Sitoumuksen sanamuodosta ja yleisjärjestelystä käy selvästi ilmi, ettei vientiä harjoittava tuottaja voi myydä samalle asiakkaalle sitoumuksen piiriin kuuluvia kennoja ja moduuleita ja sitoumuksen piiriin kuulumattomia kennoja ja moduuleita sitoumuksessa sallitun rinnakkaismyynnin rajan ylittäviä määriä.
            
         
               (54)
            
            
               Tämä koskee myös tilanteita, joissa moduuleita maahantuotiin ja tullattiin ilman toimenpiteiden soveltamista ja sitten varastoitiin. Ristiinkompensoinnin vaara on itse asiassa moduulien rinnakkaismyynnin kohdalla vieläkin suurempi kuin minkä tahansa muun tuotteen rinnakkaismyynnissä.
            
         
               (55)
            
            
               Komissio ei ole velvollinen todistamaan ristiinkompensoinnin esiintymistä vaan vain osoittamaan, että tietyn vientiä harjoittavan tuottajan kohdalla on olemassa ristiinkompensoinnin vaara. Sitoumuksen määräyksillä pyritään estämään ristiinkompensoinnin mahdollisuus, koska on mahdotonta valvoa sitä, millä hinnalla sitoumuksen piiriin kuulumattomia tuotteita myydään. Joulukuun 12 päivänä 2013 lähetetty sähköposti ei myöskään luonut uutta oikeudellista tilannetta, vaan siinä vain vahvistettiin sitoumuksen teksti.
            
         
               (56)
            
            
               Canadian Solar on kuulemisen jälkeen toimittamissaan huomautuksissa vahvistanut, että se myi vuonna 2013 moduuleita, jotka maahantuotiin ja tullattiin ilman toimenpiteiden soveltamista ja sitten varastoitiin, samoille asiakkaille, joille se saman vuoden aikana myi myös tarkasteltavana olevaa tuotetta, eikä edellä mainitun myynnin arvo ollut vähäinen. Mitä tulee Canadian Solarin väitteeseen, jonka mukaan se ensin myi kyseiset moduulit ja vasta sitten tarkasteltavana olevaa tuotetta, komissio toteaa, ettei sitoumukseen sisälly mitään poikkeusta myynnin järjestyksen perusteella. Tämän vuoksi komissio hylkää tämän väitteen.
            
         
               (57)
            
            
               Canadian Solar huomautti lisäksi, että se toi ja jälleenmyi vähäisiä määriä alkuperäisen laitevalmistajan moduuleita sitoumuksen voimaantulon jälkeen ja että se on sittemmin lakannut hankkimasta näitä tuotteita unionin markkinoille.
            
         
               (58)
            
            
               Canadian Solar vahvisti itse asiassa, että alkuperäiseen laitevalmistajaan pohjautuva strategia on kehitetty sen liiketoimintamallin sopeuttamiseksi sitoumukseen, koska alkuperäisen laitevalmistajan moduuleita käytettiin rakennussarjoihin sisältyvien moduulien myymiseen, kun rakennussarjaan sisältyvien muiden tuotteiden arvo ylittää sitoumuksessa sallitun rinnakkaismyynnin rajan.
            
         
               (59)
            
            
               Lisäksi Canadian Solar huomautti, että se ei myynyt alkuperäisen laitevalmistajan moduuleita asiakkaille, jotka ostivat sitoumuksen piiriin kuuluvia moduuleita. Canadian Solar väittää vielä, että sitoumuksessa ei nimenomaisesti kielletä alkuperäisen laitevalmistajan moduulien myyntiä.
            
         
               (60)
            
            
               Komissio hylkää nämä väitteet. Vaikka sitoumuksessa ei nimenomaisesti viitatakaan alkuperäisen laitevalmistajan moduulien myyntiin, tällainen myynti ei kuulu sitoumuksen piiriin, kuten edellä johdanto-osan 19 kappaleessa todettiin. Näin ollen alkuperäisen laitevalmistajan myynti ei ole komission valvonnan piirissä.
            
         
               (61)
            
            
               Sitoumuksessa todetaan lisäksi selvästi, että unioniin suuntautuvan kaupan rakenteen muuttaminen ilman muuta taloudellista perustelua kuin se, että halutaan välttää kaupan suojatoimenpiteitä, rikkoo sitoumusta.
            
         
               (62)
            
            
               Tältä osin Canadian Solarin harjoittama alkuperäisen laitevalmistajan moduulien tuonti ja jälleenmyynti unioniin merkitsi kaupan rakenteen muutosta, jolla oli tarkoitus mukauttaa kaupan rakennetta sitoumuksen ehtojen kiertämiseksi.
            
         
               (63)
            
            
               Polkumyynnin vastaiseen perusasetukseen tai tukien vastaiseen perusasetukseen ei myöskään sisälly vaatimusta myynnin vähimmäisprosenttiosuudesta sitoumuksen rikkomista arvioitaessa.
            
         
               (64)
            
            
               Komissio pitää näin ollen kiinni päätelmästään, jonka mukaan alkuperäisen laitevalmistajan moduulien myynti – vaikkakin määrältään vähäistä – aiheutti sen, ettei Canadian Solarin sitoumusta voitu valvoa, ja lisäksi se rikkoo sitoumusta, koska se muutti Canadian Solarin kaupan rakennetta.
            
         
               (65)
            
            
               Canadian Solar väittää lopuksi, että se on aina noudattanut sovellettavia sääntöjä ja ryhtynyt kaikkiin asianmukaisiin toimenpiteisiin sitoumuksen tulkitsemiseksi ja panemiseksi täytäntöön asianmukaisesti. Se korostaa erityisesti sitä, että se ja sen oikeudellinen neuvonantaja esittivät komissiolle ja CCCME:lle yli 50 pyyntöä saadakseen selvyyden sitoumuksen noudattamista koskeviin kysymyksiin ja että se aina noudatti saamiaan neuvoja.
            
         
               (66)
            
            
               Canadian Solarin huomautukset eivät muuta yleistä arviointia siitä, että nämä kaikki tekijät yhdessä ovat vahingoittaneet Canadian Solarin ja komission välistä luottamussuhdetta, koska Canadian Solarin sitoumusta ei ole mahdollista valvoa, ja näin ollen oikeuttavat sen peruuttamisen. Canadian Solarin liiketoimintastrategiassa pyrittiin itse asiassa vähentämään sen sitoumuksen mukaisten velvoitteiden käytännön soveltamisala minimiin välittämättä sitoumuksen hengestä ja tarpeesta säilyttää luottamussuhde.
            
         ii)   ET Solar
   
   
               (67)
            
            
               ET Solar selvensi kuulemisen aikana, ettei se ollut ilmoittanut sitoumuksen piiriin kuuluvan tuotteen myynnistä, kun myynti tapahtui osana aurinkofarmia. Lisäksi se selitti, että useat myyntitapahtumat, jotka ajoittuivat sitoumuksen voimaantulon jälkeiseen aikaan, koskivat moduuleita, jotka oli tullattu (mutta ei myyty) ilman, että niihin olisi kohdistunut toimenpiteitä. Yritys selitti lisäksi muotoiluvirheen ja toisen vähäisen korjauksen. Näiden seurauksena yrityksen kirjanpidossa olevan myynnin ja ilmoitetun myynnin välistä eroa voidaan pitää vähäisenä.
            
         
               (68)
            
            
               ET Solar vahvisti samassa yhteydessä, että se oli jättänyt ilmoittamatta näistä sen mukaan vähäisistä myyntimääristä komissiolle ja että huomattavat määrät aurinkosähkömoduuleita tullattiin ilman, että niihin olisi kohdistunut toimenpiteitä, mutta niitä ei myyty ennen sitoumuksen voimaantuloa. Mitään selitystä ei annettu siitä, tapahtuiko tämä myynti samoille asiakkaille kuin sitoumuksen piiriin kuuluvan tuotteen myöhemmin tapahtunut myynti.
            
         
               (69)
            
            
               ET Solar huomautti lisäksi, että aurinkofarmien myyntiä ei ole kielletty sitoumuksessa, koska ne ovat monimutkaisia, integroituja tuotteita, joita olisi kohdeltava yhtenä yksikkönä, eivätkä ne näin ollen kuulu ”sitoumuksen piiriin kuuluvan tuotteen” määritelmään.
            
         
               (70)
            
            
               ET Solar katsoo tämän vuoksi, että sitoumuksessa sallittua ”muiden tuotteiden” rinnakkaismyynnin rajoitusta ei sovelleta aurinkofarmien myyntiin, eikä tällaista myyntiä tarvitse ilmoittaa. Samalla yritys vahvisti, että konsernin sisäisistä liiketapahtumista, jotka johtivat sitoumuksen piiriin kuuluvan tuotteen tuontiin unioniin, ilmoitettiin.
            
         
               (71)
            
            
               Komissio hylkää nämä ET Solarin väitteet seuraavista syistä.
            
         
               (72)
            
            
               Rikkomuksen koolla ei ole merkitystä. Kuten edellä johdanto-osan 63 kappaleessa mainittiin, polkumyynnin vastaiseen perusasetukseen tai tukien vastaiseen perusasetukseen ei sisälly vaatimusta myynnin vähimmäisprosenttiosuudesta sitoumuksen rikkomista arvioitaessa.
            
         
               (73)
            
            
               Lisäksi edellä johdanto-osan 67 kappaleessa mainitut yrityksen mukaan vähäiset määrät eivät ole mitättömiä vaan vastaavat huomattavaa määrää useita täysinäisiä kontteja. ET Solar ei myöskään voinut sulkea pois sitä, etteikö huomattavia määriä tullattuja aurinkosähkömoduuleja, joihin ei kuitenkaan ollut kohdistunut toimenpiteitä, olisi myyty samoille asiakkaille, jotka ostivat myös sitoumuksen piiriin kuuluvaa tuotetta; näin ollen ET Solarin selitykset osoittavat, että myös ristiinkompensoinnin vaaraa koskevia sääntöjä on rikottu.
            
         
               (74)
            
            
               ET Solarin myymät aurinkofarmit koostuvat lähinnä sitoumuksen nojalla maahantuoduista moduuleista. ET Solarin oli sitoumuksen mukaisesti ilmoitettava tällaisten moduulien myynnistä. Sitoumuksessa määrätään lisäksi selvästi ja ilman poikkeusmahdollisuuksia, että ”muita tuotteita” saadaan myydä samalle asiakkaalle ainoastaan rinnakkaismyynnin rajaan asti ristiinkompensoinnin välttämiseksi.
            
         
               (75)
            
            
               Komissio pitää tämän vuoksi kiinni päätelmästä, jonka mukaan ET Solar rikkoi sitoumusta myymällä moduuleita aurinkofarmeja varten ja olemalla ilmoittamatta tästä myynnistä. Näin ollen komissio pitää voimassa myös ne päätelmät, jotka koskevat vähimmäistuontihinnan rikkomista ja sitä, ettei ET Solarin sitoumusta voida valvoa.
            
         iii)   ReneSola
   
   
               (76)
            
            
               ReneSola huomautti, että sen liiketoimintamalli eli se, että se tuottaa moduuleita käyttäen omaa tuotantokapasiteettiaan Kiinassa ja etuyhteydettömien alkuperäisten laitevalmistajien laajaa verkostoa kolmansissa maissa ja unionissa, ei ole uusi ja on ollut käytössä ennen sitoumuksen voimaantuloa. ReneSola väitti, ettei tällaista liiketoimintamallia ollut nimenomaisesti kielletty kuin vasta marraskuussa 2014.
            
         
               (77)
            
            
               ReneSola huomautti myös, että se on valmis sitoutumaan olemaan myymättä unionin markkinoilla moduuleita, joita sen alkuperäiset laitevalmistajat tuottavat kolmansissa maissa.
            
         
               (78)
            
            
               ReneSola ilmaisi kuitenkin olevansa kiinnostunut käyttämään alkuperäisten laitevalmistajien tuotantoa unionissa unionin markkinoille suuntautuvaa myyntiä varten. ReneSola tarjoutui sitoutumaan liiketoimintamallinsa yksinkertaistamiseen, jotta sitoumuksen valvonta kävisi mahdolliseksi.
            
         
               (79)
            
            
               Mahdollisen ristiinkompensoinnin välttämiseksi ReneSola tarjoutui kehittämään ”sisäisen palomuurin” eli kieltämään myynnin eri lähteistä samalle yritykselle, samaan konserniin kuuluville yrityksille tai myynnin omiin projekteihinsa. ReneSola tarjoutui myös varmistamaan, että sen alkuperäiset laitevalmistajat unionissa tekevät yhteistyötä komission kanssa.
            
         
               (80)
            
            
               Komissio hylkää nämä väitteet seuraavista syistä.
            
         
               (81)
            
            
               Näin laajamittaisen alkuperäisiin laitevalmistajiin perustuvan liiketoimintamallin valvonta on edelleen mahdotonta, kuten johdanto-osan 26–28 kappaleessa jo selitettiin. ReneSolan tarjoamista sitoumuksista huolimatta alkuperäisiin laitevalmistajiin perustuvan liiketoimintamallin käyttö unionissa tekisi sitoumuksen valvonnasta mahdotonta. Alkuperäisten laitevalmistajien toiminta unionissakin jäisi sitoumuksen soveltamisalan ja näin ollen komission valvonnan ulkopuolelle.
            
         
               (82)
            
            
               Sisäistä palomuuria koskevan ReneSolan väitteen tueksi ei esitetty mitään näyttöä eikä sitä selitetty tarkemmin. Marraskuussa 2014 annettu selvennys ei myöskään merkitse, että ReneSolan laajamittainen alkuperäisten laitevalmistajien käyttö ei olisi tehnyt sitoumuksesta valvomiskelvotonta jo aiemmin. Tämä käy ilmi siitä, ettei ReneSola kiistä kolmansissa maissa sijaitsevien alkuperäisten laitevalmistajien käyttävän tuotannossaan ainakin osittain Kiinasta peräisin olevia kennoja, kuten ilmenee ReneSolan ennen tarkastuksia toimittamista tiedoista. On mahdotonta valvoa, ettei kyseisiä kennoja sisältäviä moduuleita ole toimitettu unioniin.
            
         
               (83)
            
            
               ReneSola antoi myös lisätietoja tietystä lähetyksestä, josta se antoi neljännesvuosiraporteissaan harhaanjohtavaa tietoa. ReneSola huomautti, että tämä oli tahatonta ja johtui siitä, että sitoumus oli ymmärretty väärin, ja mahdollisesti huolimattomuudesta. ReneSola huomautti myös, että sitoumuksen täytäntöönpano on monimutkaista, sitoumuksen todistuksiin ja laskuihin liittyy erillisiä raportointivelvoitteita ja sekä raportoinnissa että oikaisuissa on mukana useita osapuolia.
            
         
               (84)
            
            
               Komissio hylkää tämän väitteen seuraavista syistä.
            
         
               (85)
            
            
               ReneSola ei ole siihen etuyhteydessä olevan tuojan liiketoimien kirjanpidon mukaisesti oikaissut neljännesvuosiraporteissaan esitettyjä tietoja (lähetysten peruuttaminen tai muuttaminen). Näin ollen ReneSolan neljännesvuosiraportit eivät kuvasta todellisia myyntitapahtumia.
            
         
               (86)
            
            
               ReneSola ilmoitti CCCME:lle huomattavasta erosta toimitetun määrän ja asianomaisen sitoumukseen kuuluvan todistuksen välillä ja pyysi neuvoja tilanteen korjaamiseksi vasta komission paikan päällä tekemän tarkastuksen jälkeen.
            
         
               (87)
            
            
               Tämän vuoksi komissio pitää kiinni arvioinnistaan, jonka mukaan ReneSola on rikkonut sitoumusta raportoimalla myynnistä puutteellisesti ja virheellisesti.
            
         iv)   Muiden asianomaisten osapuolten huomautukset
   
   
               (88)
            
            
               Yksi asianomainen osapuoli pyysi komissiolta sitoumuksen hyväksynnän peruuttamista kyseisten kolmen vientiä harjoittavan tuottajan osalta takautuvasti siitä päivästä lähtien, jona sitoumusta ensimmäisen kerran todistetusti rikottiin, tai vähintään tarkastusten aloittamispäivästä lähtien, jotta voitaisiin korvata se vahinko, joka unionin talousarviolle on aiheutunut, kun tuontitulleja on väitetysti jätetty maksamatta.
            
         
               (89)
            
            
               Komissio hylkää pyynnön, koska kyseisten kolmen vientiä harjoittavan tuottajan antamien sitoumuksen piiriin kuuluvien laskujen mitätöinnille ei ole ennen tämän asetuksen voimaantuloa perusteita, jotka voisivat oikeuttaa tullien takautuvan kantamisen.
            
         
               (90)
            
            
               Eräs toinen asianomainen osapuoli kehotti komissiota sallimaan siirtymäkauden ennen polkumyynti- ja tasoitustullien soveltamisen alkamista, jotta tuojat voisivat kohtuudella toteuttaa tai saattaa päätökseen nykyiset sopimusjärjestelyt ja löytää vaihtoehtoisia toimittajia.
            
         
               (91)
            
            
               Komissio hylkää tämän pyynnön, koska polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan nojalla tapauksissa, joissa sitoumuksen hyväksyntä peruutetaan, aletaan automaattisesti soveltaa polkumyynti- ja tasoitustulleja, eikä siirtymäkaudelle ole oikeudellisia perusteita.
            
         
               (92)
            
            
               Tuoja on lisäksi vastuussa sekä tuontitullien maksamisesta että tulliviranomaisille esitettyjen asiakirjojen asianmukaisuudesta. Unioni ei voi kantaa vastuuta sen sopimuskumppaneiden huolimattomuudesta aiheutuvista epäsuotuisista seurauksista. Hintasitoumuksen peruuttamismahdollisuus on tuontitoimintaan olennaisesti kuuluva kaupankäyntiin liittyvä riski.
            
         v)   Päätelmät
   
   
               (93)
            
            
               Edellä esitetyistä huomautuksista huolimatta komissio pitää kiinni päätelmistään, joiden mukaan Canadian Solarin, ET Solarin ja ReneSolan kohdalla on todettu, että sitoumusta on rikottu ja että sen valvonta on todettu mahdottomaksi. Komissio pitää lisäksi voimassa päätelmän, jonka mukaan edellä johdanto-osan 15–32 kappaleessa luetellut Canadian Solarin, ET Solarin ja ReneSolan toimet yhdessä vahingoittivat kunkin näiden kolmen vientiä harjoittavan tuottajan kanssa syntynyttä luottamussuhdetta.
            
         
               (94)
            
            
               Näin ollen on perusteltua peruuttaa sitoumuksen hyväksynnät näiden kolmen vientiä harjoittavan tuottajan osalta sitoumuksen ehtojen mukaisesti.
            
         H.   SITOUMUKSEN HYVÄKSYNNÄN PERUUTTAMINEN JA LOPULLISTEN TULLIEN KÄYTTÖÖNOTTO
   
   
               (95)
            
            
               Komissio totesi näin ollen, että polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti ja myös sitoumuksen ehtojen mukaisesti Canadian Solarilta, ET Solarilta ja ReneSolalta saadun sitoumuksen hyväksyntä peruutetaan.
            
         
               (96)
            
            
               Täytäntöönpanoasetuksen (EU) N:o 1238/2013 1 artiklalla käyttöön otettua lopullista polkumyyntitullia ja täytäntöönpanoasetuksen (EU) N:o 1239/2013 1 artiklalla käyttöön otettua lopullista tasoitustullia sovelletaan näin ollen polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti automaattisesti Kiinasta peräisin olevan tai sieltä lähetetyn tarkasteltavana olevan Canadian Solarin (Taric-lisäkoodi: B805), ET Solarin (Taric-lisäkoodi: B819) ja ReneSolan (Taric-lisäkoodi: B921) tuottaman tuotteen tuontiin tämän asetuksen voimaantulopäivästä.
            
         
               (97)
            
            
               Tämän asetuksen liitteessä olevassa taulukossa luetellaan tiedoksi ne vientiä harjoittavat tuottajat, joiden osalta komission täytäntöönpanopäätöksellä 2014/657/EU annettu sitoumuksen hyväksyntä ei muutu,
            
         ON HYVÄKSYNYT TÄMÄN ASETUKSEN:
   1 artikla
   Peruutetaan sitoumuksen hyväksyntä seuraavien osalta: i) CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. ja CSI Cells Co. Ltd, jotka yhdessä kuuluvat Taric-lisäkoodin B805 piiriin, ii) ET Solar Industry Limited ja ET Energy Co. Ltd, jotka yhdessä kuuluvat Taric-lisäkoodin B819 piiriin, ja iii) Renesola Zhejiang Ltd ja Renesola Jiangsu Ltd, jotka yhdessä kuuluvat Taric-lisäkoodin B921 piiriin.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  EUVL L 188, 18.7.2009, s. 93.
   
      (3)  EUVL L 152, 5.6.2013, s. 5.
   
      (4)  EUVL L 209, 3.8.2013, s. 26.
   
      (5)  EUVL L 209, 3.8.2013, s. 1.
   
      (6)  EUVL L 325, 5.12.2013, s. 1.
   
      (7)  EUVL L 325, 5.12.2013, s. 66.
   
      (8)  EUVL L 325, 5.12.2013, s. 214.
   
      (9)  EUVL L 270, 11.9.2014, s. 6.
   
      LIITE
      Luettelo yrityksistä:
      
                  Yrityksen nimi
               
               
                  Taric-lisäkoodi
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923